cyanic-selkie/wikianc huggingface dataset:
கலிபோர்னியம்(III) ஆக்சியயோடைடு
கலிபோர்னியம்(III) ஆக்சியயோடைடு (Californium(III) oxyiodide) CfOI என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கலிபோர்னியம், ஆக்சிசன், அயோடின் ஆகிய தனிமங்கள் சேர்ந்து இச்சேர்மம் உருவாகிறது.
தயாரிப்பு
கலிபோர்னியம்(III) ஆக்சைடு சேர்மத்துடன் ஐதரசன் அயோடைடைச் சேர்த்து சூடுபடுத்தினால் கலிபோர்னியம்(III) ஆக்சியயோடைடு உருவாகிறது.
பண்புகள்
கலிபோர்னியம்(III) ஆக்சிபுரோமைடு, கலிபோர்னியம்(III) ஆக்சிகுளோரைடு ஆகியவற்றுடன் கலிபோர்னியம்(III) ஆக்சியயோடைடு ஒத்த கட்டமைப்பை கொண்டுள்ளது. இவையனைத்தும் ஒரே முறையில் தயாரிக்கப்படுகின்றன. கலிபோர்னியம்(III) ஆக்சியயோடைடு கருப்புநிற படிகங்களாகத் தோன்றுகிறது.
மேற்கோள்கள்
பகுப்பு:கலிபோர்னியம் சேர்மங்கள் பகுப்பு:கனிம வேதியியல் சேர்மங்கள்
கனடாவில் தமிழ் நூல்கள் கொண்ட நூலகங்கள்
கனடாவில் தமிழ் நூல்கள் கொண்ட பொது நூலகங்கள் பல உண்டு. முழுமையாக தமிழ் நூல்களுக்கான நூலகம் அறிவகம் நூலகம் மட்டுமே ஆகும். தேடகம் நூலகம் 90 களில் இயங்கி இப்போது இயங்குவதில்லை. இவை தவிர தனிப்பட்ட ஆர்வலர்களிடம் தமிழ் நூல் சேகரிப்புகள் உண்டு.
பொது நூலகங்களில் தமிழ் நூல்கள்
ரொறன்ரோ, மிசசாகா, பிறம்ப்டன், மொன்றியால் உட்பட்ட பல தமிழ் மக்கள் செறிவாக வாழும் நகர பொது நூலகங்களில் நூல்கள், இதழ்கள், ஒலிக் கோப்புக்கள், திரைப்படங்கள் ஆகியவை தமிழில் உள்ளன. 2009 இல் மிசசாகாவில் 4% இளையோர் ஆங்கிலத்துக்கு அடுத்ததாக தமிழில் நூல்களை வாசிப்பதாக ஒரு கருத்துக் கணிப்புக் கூறுகிறது.
வெளி இணைப்புகள்
பகுப்பு:கனடியத் தமிழர் பகுப்பு:கனடாவில் தமிழ்ச் சேகரிப்புகள் கொண்ட நூலகங்கள்
ஆபாசவாதம்
இந்து சமயத்தில் ஆபாசவாதம் என்பது வேதாந்தத்தின் இரு வகைகளுள் ஒன்றாகும். மற்றையது பரிணாமவாதம். அத்வைத சிந்தனைகளின் தனித்துவமான வாதங்களில் ஆபாசவாதமும் ஒன்றாகும். அதாவது பிரம்மமே ஆன்மாவாகத் தோன்றுகின்றது என்பதை விளக்குவதற்காக அத்வைத சிந்தனாவாதிகள் கையாண்ட நெறிமுறைகளுள் இதுவும் முன்னிலைப்படுத்தப்படுகின்றது. ஆபாசம் என்பது உண்மை போலவே தோற்றமளிக்கும் போலி (மாயை) ஆகும்.
அதாவது, பிரம்மமானது மாயையின் காரணத்தினால் ஆன்மாவாகத் தெரிகின்றது என்பது அத்வைதிகளின் கொள்கை. இவ்வாறு பிரம்மம் தெரிவதற்கு மாயை அல்லது அவித்தை எவ்வாறு துணைபுரிகின்றது என்பதை எடுத்துக் காட்ட இவ் ஆபாசவாதம் முன்வைக்கப்படுகின்றது.
நிறமற்ற பளிங்கின் அருகில் செந்நிறப் பூவினைக் கொண்டு வரும்போது அப்பளிங்கானது செந்நிறமாகவே மாறிவிடுவதனை அவதானிக்க முடிகின்றது. அதனைப் போன்றே எவ்வித சலனமும் அற்றிருக்கும் பிரம்மத்தின் அருகில் மாயையினால் ஏற்படும் அவித்தை பிரம்மத்தை ஆன்மாவாகத் தோற்றுவிக்கின்றது. என்பதுவே ஆபாசவாதம்.
ஆனால், பிற்கால வேதாந்திகள் இதற்கு மறுப்புரைகள் வழங்கத் தவறிவிடவில்லை. "பளிங்கும் பூவும் இருந்தபடியே இருக்கும்போது பளிங்கில் எவ்வித சலனமும் ஏற்படுவதில்லை. பளிங்கு இயல்பாகவே இருக்கின்றது. ஆனால், பளிங்கின் அருகில் பூவோ, அல்லது பூவின் அருகிலோ பளிங்கோ வரும்போதுதான் பளிங்கின் இயல்பில் மாற்றம் ஏற்படுகின்றது. எனவே, அவ்வாறு பளிங்கையும், பூவையும் ஒன்றன் அருகில் மற்றொன்றைக் கொண்டு வருவதற்கு ஒருவர் தேவை. ஏனெனில் அவை தானாக அசையமாட்டா. அதுபோலவே, பிரம்மத்தையும் - மாயையினால் ஏற்பட்ட அவித்தையையும் அருகருகே கொணர்ந்து அதன் மூலமாக ஆன்மாவை தோற்றுவிப்பதற்கு இவை இரண்டிலிருந்தும் வேறுபட்ட ஒரு பொருள் தேவை!" என்கின்றனர்.
மேற்கோள்கள்
பகுப்பு:அத்துவிதம்
நியுமான் – குவார்ட் மறுசீராக்கல்
நியுமான் – குவார்ட் மறுசீராக்கல் ( Newman–Kwart rearrangement) வினை என்பது ஆக்சிச-அரைல் தயோகார்பமேட்டு, ArOC(=S)NMe2 ஆக்சிசன் அணுவிலிருந்து கந்தக அணுவிற்கு இடம்பெயர்ந்து மறுசீரமைப்பு அடையும் வினை வகையாகும். வினையின் இறுதியில் கந்தக- அரைல் தயோகார்பமேட்டு, ArSC(=O)NMe2 உருவாகிறது. மெல்வின் சிபென்சர் நியுமான் மற்றும் அரால்டு குவார்ட் ஆகியோர் கண்டறிந்த காரணத்தால் இவ்வினை நியுமான் – குவார்ட் மறுசீராக்கல் வினை என்ற பெயரைப் பெற்றது.
தயோபீனால்களைத் தொகுப்பு முறையில் தயாரிப்பதற்கு உதவும் மிகமுக்கியமான வினையாக நியுமான் – குவார்ட் மறுசீராக்கல் வினை கருதப்படுகிறது. பீனால் (1) தாப்கோ என்ற சுருக்கப் பெயரால் அழைக்கப்படும் 1,4-டையாசாபைசைக்ளோ[2,2,2]ஆக்டேன் அல்லது சோடியம் ஐதரைடு தயோகார்பமைல் குளோரைடுடன் (2) வினைபுரிந்து ஆக்சிச-அரைல் தயோகார்பமேட்டு (3) உருவாகிறது. படி மூன்றில் உருவான ஆக்சிச-அரைல் தயோகார்பமேட்டை மேலும் 250 பாகை செல்சியசு வெப்பநிலைக்கு சூடுபடுத்துவதால் நியுமான் – குவார்ட் மறுசீராக்கல் வினை நிகழ்ந்து கந்தக- அரைல் தயோகார்பமேட்டு (4) உருவாகிறது. காரம் நீராற்பகுப்பு அடைந்து அல்லது இதேபோன்ற ஒரு பிளவுக்கு உட்பட்டு ஒரு தயோபீனால் விளைகிறது
.
வினைவழிமுறை
நியுமான் – குவார்ட் மறுசீராக்கல் வினை ஒரு மூலக்கூற்றிடை வகை வினையாகும். நான்கு உறுப்பினர் வளைய மாற்ற நிலை வழியாக இவ்வினை நிகழ்கிறது.
டேவ் காலகன்
டேவ் காலகன் (Dave Callaghan, பிறப்பு: பிப்ரவரி 1 1965), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 ஒருநாள் பன்னாட்டுத் துடுப்பாட்டப் போட்டிகளிலும், 146 முதல்தர துடுப்பாட்டப் போட்டிகளிலும், 216 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1992 -2000 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
மு. பத்மாவதி
'''மு. பத்மாவதி''' மலேசியாவில் எழுத்தாளர்களுள் ஒருவராவார். செந்தாமரைச் செல்வி எனும் புனையரில் அறியப்பட்ட இவர் ஒரு ஆசிரியராவார்.
எழுத்துத் துறை ஈடுபாடு
1978 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், தொடர்கதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
ஆலங்குளம் (இலங்கை)
இந்தியாவில் உள்ள ஆலங்குளம் பற்றி அறிய ஆலங்குளம் கட்டுரையைப் பார்க்க.
9.16665°N, 80.28326°W
ஆலங்குளம் முல்லைத்தீவு மாவட்டத்தில் துணுக்காய் இல் இருந்து ஏறத்தாழ 2.5 கிலோமீட்டர் தொலைவில் உள்ள ஓர் கிராமம் ஆகும்.
இவற்றையும் பார்க்கவும்
பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
அடையாளத் திருட்டு
அடையாளத் திருட்டு என்பது ஒருவரின் அடையாளத்தை வேறு ஒருவர் திருடி ஒரு திருடப்பட்டவரின் வடிவம் பெற்று அதனை சுயலாபத்திற்காகப் பயன்படுத்துவதாகும். உங்களது தனிநபர் தகவல்கள் தவறாக உபயோகப்படுத்துதலும் ஒரு வகை அடையாளத் திருட்டு ஆகும்.
பாதிப்புகள்
இந்தியாவில் மட்டும் ஏறத்தாழ 12 சதவீதம் அவர்கள் ரூ.7,500 அளவிற்கு சராசரியாக அடையாளத் திருட்டால் பாதிக்கப்பட்டுள்ளதாக அறியப்படுகிறது.
உசாத்துணைகள்
பகுப்பு:கணினியும் சமூகமும்
சும்மிட் என்டேர்டைன்மென்ட்
சும்மிட் என்டேர்டைன்மென்ட் எல்எல்சி (Summit Entertainment) இது ஒரு அமெரிக்க நாட்டு திரைப்படங்களை விநியோகம் செய்யும் நிறுவனமாகும். இதன் துணை நிறுவனம் லயன்ஸ் கேட் என்டேர்டைன்மென்ட் ஆகும். இந்த நிறுவனம் 1991ஆம் ஆண்டு துவங்கப்பட்டது. இதன் தலைமையகம் யுனிவர்சல் சிட்டி, கலிபோர்னியாவிலும், சர்வதேசத் தலைமையகம் இலண்டனிலும் அமைந்துள்ளது.
திரைப்படங்கள்
விநியோகம் செய்த சில திரைப்படங்கள்:
வெளி இணைப்புகள்
பகுப்பு:1991 நிறுவனங்கள் பகுப்பு:அமெரிக்க திரைப்பட விநியோகஸ்தர்கள் பகுப்பு:அமெரிக்கத் திரைப்படத் தயாரிப்பு நிறுவனங்கள் பகுப்பு:அமெரிக்க பொழுதுபோக்கு நிறுவனங்கள் பகுப்பு:லயன்ஸ் கேட் என்டேர்டைன்மென்ட்
யாப்பருங்கலக் காரிகை
நூற்பெயர்
இந்நூற் பெயருக்குப் பலர் பல விதமாக விளக்கம் கூறுகின்றனர். யாப்பெனும் கடலைக் கடக்கும் தோணி போன்றது எனப் பொருள்படும் "யாப்பருங்கலம்" என்னும் நூலுக்கு உரைபோல் அமைந்ததன் காரணமாகவே யாப்பருங்கலக் காரிகை என்னும் பெயர் ஏற்பட்டதாகச் சிலர் கூறுகிறார்கள். சமண சமயம் தொடர்பான திரமிள சங்கத்தின் உட்பிரிவுகளுள் ஒன்றான அருங்கலான்வயம் எனும் பிரிவைச் சேர்ந்த இந் நூலாசிரியர் தானெழுதிய நூல்களுக்குப் யாப்பருங்கலம், யாப்பருங்கலக் காரிகை எனப் பெயரிட்டிருக்கக் கூடுமெனக் கூறுவாரும் உளர்.
நூலாசிரியர்
யாப்பருங்கலம், யாப்பருங்கலக்காரிகை என்னும் இரு நூல்களையும் இயற்றியவர் "அமுதசாகரர்" என்பவராவார். இவர் சமண சமயத் துறவியாவார். அமுதசாகரரின் மாணவர் பெயர் குணசாகரர் என்பதாகும்.குணசாகரரே இந்நூலுக்கு உரையாசிரியருமாவார். அமுதசாகரர் பாண்டிய நாட்டில் பிறந்து வளர்ந்து, பிற்காலத்தே தொண்டை நாட்டிற்கு வந்து தங்கி வாழ்ந்திருக்கின்றார்.
நூலின் காலம்
கி.பி 1070 - 1120 வரையான காலத்தைச் சேர்ந்த முதலாம் குலோத்துங்க சோழனுடைய கல்வெட்டொன்றையும் பிற ஆதாரங்களையும் வைத்து இந் நூல் எழுதிய காலம் பதினோராம் நூற்றாண்டின் முற்பகுதி என்று ஆய்வாளர் கூறுகின்றனர். கி.பி 11-ஆம் நூற்றாண்டில் வீரசோழியம் இயற்றிய புத்தமித்திரரின் காலத்திற்கு முற்பட்டவர் என்பது ஆய்வாளர்கள் முடிந்த முடிவாகும். அதனால் கி.பி. 10-ஆம் நூற்றாண்டு அமிர்தசாகரர் காலமாகும்.
நூல் யாப்பு
தமிழ் இலக்கணம் கட்டளைக் கலித்துறை யாப்பு கொண்டு எழுதப்பட்டுள்ள நூல்கள் இரண்டு. அவற்றுள் ஒன்று இந்த நூல். மற்றொன்று 11-ஆம் நூற்றாண்டைச் சேர்ந்த வீரசோழியம்.
நூல் அமைப்பு
இந்நூல் பின்வருமாறு மூன்று இயல்களாகப் பிரிக்கப்பட்டுள்ளது.
உறுப்பியல்
செய்யுள் உறுப்புகளான என்பன பற்றிய இலக்கணங்களைக் கையாள்கிறது.
செய்யுளியல்
பாவகைகள், பாவினங்கள், அவற்றுக்குரிய ஓசைகள் முதலானவற்றின் இலக்கணங்களைக் கூறுகின்றது.
ஒழிபியல்
மூன்றாவது இயலான ஒழிபியலில் முதலிரு இயல்களில் கூறப்படாத யாப்பிலக்கணச் செய்திகளும் நூற்பாக்களும் கூறப்படுகின்றன.
வெளியிணைப்புகள்
யாப்பருங்கலக் காரிகை pdf - மதுரைத் தமிழ் இலக்கிய மின்தொகுப்புத் திட்டம் பகுப்பு:யாப்பிலக்கணம் பகுப்பு:தமிழ் இலக்கண நூல்கள் பகுப்பு:11 ஆம் நூற்றாண்டுத் தமிழ் நூல்கள்
சோவேட்டோ எழுச்சி
சோவேட்டோ எழுச்சி (Soweto uprising) என்பது தென்னாப்பிரிக்காவில் 1976 சூன் 16 காலையில் கறுப்பினப் பள்ளி மாணவர்களால் ஆரம்பிக்கப்பட்ட தொடர் ஆர்ப்பாட்டங்கள் ஆகும்.
வெளி இணைப்புகள்
பகுப்பு:1976 நிகழ்வுகள் பகுப்பு:தென்னாப்பிரிக்காவில் எதிர்ப்புப் போராட்டங்கள் பகுப்பு:எதிர்ப்புப் போராட்டங்கள் பகுப்பு:தென்னாப்பிரிக்கா
சந்திரசூடேஸ்வரர் கோயில், ஓசூர்
செவிடை நாயனார் (சந்திரசூடேஸ்வரர்) கோயில், கிருஷ்ணகிரி மாவட்டம், தமிழ்நாட்டில் ஓசூர் பாறை மலை மீது அமைந்துள்ள ஒரு பழங்கால சிவன் கோயில் ஆகும்.
செவிடை நாயனார் என்ற தமிழ் பெயர் சந்திரசூடேஸ்வரர் என்று மருவியது.
ஓசூர், சந்திரசூடேஸ்வரர் கோயில் திருப்பணியின் போது, 13ம் நுாற்றாண்டைச் சேர்ந்த, ஓய்சாள அரசன் வீரநரசிம்மனின், புதிய கல்வெட்டு கண்டுபிடிக்கப் பட்டுள்ளது.
சந்திரசூடேஸ்வரர், செவிடை நாயனார் என்ற பெயரில், இருந்ததற்கான கல்வெட்டு ஆதாரங்கள் உள்ளன
கோயில் வரலாறு
கிருஷ்ணகிரி மாவட்டம் ஓசூரில் மிகவும் பழமையான வரலாற்று சிறப்புமிக்க செவிடை நாயனார் (மரகதாம்பிகை சமேத சந்திரசூடேஸ்வர சாமி) மலைக்கோவில் உள்ளது. ஓசூரின், தேர்ப்பேட்டையில் சந்திர சூடேஸ்வரர் கோவில் உள்ளது.
இந்த கோவிலை சுற்றி பல்வேறு இடங்களில் 12–ம் நூற்றாண்டு சோழர் கால பாறை கல்வெட்டுகள் உள்ளன.
ஓசூர் சந்திரசூடேஸ்வர சாமி கோவிலில் மொத்தம் 26 தமிழ் கல்வெட்டுகளை, தொல்லியல் துறை, 1974–ம் ஆண்டு பதிவு செய்துள்ளது. இந்த கோவில், சோழர் காலத்தில் இருந்துதான் முழுமையான வழிபாட்டுக்கு வந்துள்ளது.
சந்திரசூடேஸ்வரர், செவிடை நாயனார் என்ற பெயரில், இருந்ததற்கான கல்வெட்டு ஆதாரங்கள் உள்ளன.
ராஜேந்திர சோழன் மற்றும் முதலாம் குலோத்துங்க சோழன் கல்வெட்டும், ஒய்சாள அரசர்களான வீரவிஸ்வநாதன், வீரநரசிம்மன், வீரராமநாதன் போன்ற அரசர்கள் கோவிலுக்கு வழங்கிய நிலதானங்கள் பற்றியும், கொடைகள், பூஜைக்கு வேண்டிய பொருட்கள் குறித்தும் இந்த கல்வெட்டுகளில் பதிவு செய்யப்பட்டுள்ளன.
கங்கர்கள், நுளபர்கள், சோழர்கள், ஓய்சாளர்கள், விஜயநகர பேரரசர்களின் காலத்தில், இக்கோவில் வளர்ச்சி பெற்றுள்ளது.
கி.பி., 10ம் நுாற்றாண்டில் செவிடபாடி என்றும், 13ம் நுாற்றாண்டில், முரசு நாடு என்றும் அழைக்கப்பட்ட ஊரே, 16ம் நுாற்றாண்டில், ஓசூர் என, மாறியுள்ளது.
இக்கோவிலுக்கு, கொடுக்கப்பட்ட கொடைகள் பற்றிய செய்திகள், ஓசூர் மலையில் உள்ள பெருமாள் கோவில், பாகலுார், மேல்சூடாபுரம் சிவன் கோவில் கல்வெட்டுகளில் உள்ளன.
பழமையான இக்கோவிலில், ராஜேந்திர சோழனின் கல்வெட்டுகளும், கங்கர் கலை சான்றுகளாக, சப்த மாதர்கள், சூரியன், அர்த்த மண்டப துாண்களும் உள்ளன.
இங்கு, பல மன்னர்களின் கல்வெட்டுகள் இருந்தாலும், தற்போது கண்டுபிடிக்கப்பட்டுள்ளது, ஓய்சாள மன்னனின் முதல் கல்வெட்டு என்பதால், முக்கியத்துவம் பெறுகிறது. கல்வெட்டில் உள்ள, 17 வரிகளில், முதல் வரி, படிக்க முடியாதபடி சிதைந்துள்ளது.
'செல்லா நின்ற என துவங்கி, துபிரிதிவிராஜம் பன்னி' என, முடிகிறது. அதன்படி, வீர நரசிம்மன் கோவிலின் வளர்ச்சிக்காகவோ, திருவிழாவுக்கோ தானம் கொடுத்த செய்தி உள்ளது. அதில், 'ஆடி மாதம் 10ம் தேதி' என்பது மட்டும் தெளிவாக தெரிகிறது.
கசானா கட்டிட அருங்காட்சியகம், ஹைதராபாத்
கசானா கட்டிட அருங்காட்சியகம் இந்தியாவின் தெலுங்கானா மாநிலத்தில் ஹைதராபாத் நகரில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் குதுப் ஷாஹி, பஹ்மானி மற்றும் ககாதியா வம்சங்களைச் சேர்ந்த நினைவுச்சின்னங்களின் சேகரிப்புகள் காட்சிப்படுத்தப்பட்டுள்ளன. இந்த அருங்காட்சியகம், 2018 ஆம் ஆண்டு நிலவரப்படி, சீல் வைக்கப்பட்டு பொதுமக்களின் பார்வைக்காக திறக்கப்படவில்லை.
வரலாறு
இந்த கட்டிடம் கி.பி 1580 இல் குதுப் ஷாஹி மன்னர்களால் வீட்டு கஜானாக்கள் அல்லது கருவூலத்தினை அமைப்பதற்காக கட்டப்பட்டது. இது கசானா கானா என்ற பெயரில் கூட அழைக்கப்பட்டது. இந்த கட்டிடம் புதுப்பிக்கப்பட்டு 2013 ஆம் ஆண்டில் அருங்காட்சியகமாக மாற்றப்பட்டது. இது கோல்கொண்டா கோட்டையின் அருகே அமைந்துள்ளது.
சேகரிப்புகள்
இந்த அருங்காட்சியகத்தில் பல்வேறு அகழ்வாராய்ச்சிகளில் கண்டுபிடிக்கப்பட்ட பல நூற்றாண்டுகள் பழமையான நினைவுச்சின்னங்கள் காட்சிப்படுத்தப்பட்டுள்ளன. மேலும், குதுப் ஷாஹி மன்னரின் 3,500 ஆயுதங்கள் உள்ளன. அண்டை பகுதிகளான சாளுக்கியா மற்றும் ககாட்டியா ஆகிய இடங்களைச் சேர்ந்த கல் சிற்பங்கள் மற்றும் பஹ்மானி இராச்சியத்தினைச் சேர்ந்த கலைப்பொருட்கள் ஆகியவையும் உள்ளன.
பெயர் குறிப்பிடுவதுபோல், கசானா கட்டிடம் கசானா அல்லது புதையல் சேமிக்கப்பட்ட இடமாகக் கருதப்படுகிறது. அவ்வகையில் இவ்விடம் இப்ராஹிம் குதுப் ஷாஹியின் கருவூலமாகும். ஹைதராபாத்தில் உள்ள கோல்கொண்டா கோட்டைக்கு அருகில் அமைந்துள்ள இந்த கசானா கட்டிடமானது பிரதான சாலையில், ஃபதேஹ் தர்வாசாவிலிருந்து பாலா ஹிசார் சாலைக்கு செல்லும் வழியில் உள்ளது. கசானா கட்டிட அருங்காட்சியகம் என்று அழைக்கப்படுகிற அருங்காட்சியகத்திற்குள் நுழையும்போது, பார்வையிட வருகின்ற சுற்றுலாப் பயணிகள் ​​குதுப் ஷாஹி வம்சத்தின் அரச கருவூலத்தைச் சார்ந்த பாதுகாப்பு அறைகளை காணும் வாய்ப்பு உள்ளது. பரவலாகக் காணப்படுகின்ற இஸ்லாமிய பாணியில் அமைந்த கட்டிடங்களைப் போல, கட்டிடத்தின் கிழக்குப் பகுதியில்அஷ்ரஃபி மசூதி மற்றும் சானி மசூதி (இப்ராஹிம் குதுப் ஷாஹி காலத்தில், கி.பி 1550 - கி.பி 1580 காலங்களில் கட்டப்பட்டன. கசானா கட்டிட அருங்காட்சியகத்திற்கு எதிரே அமைந்துள்ளது ஷாம் ஷீர் கோட்டா அமைந்துள்ளது. இப்ராஹிம் குதுப் ஷாவின் ஆட்சிக் காலத்தில், இந்த கட்டிடத்தில் அரச ஆயுதங்களும் ஆயுதங்களும் சேமிக்கப்பட்டன.
இக் கட்டிடத்தின் நடுவில் ஒரு வளைவு காணப்படுகிறது. அருகில் இரண்டு அரங்குகள் உள்ளன. இந்த அரங்குகளின் கூரைகளை தாங்குகின்ற முறையில் வளைவு அமைக்கப்பட்டுள்ளது. அரங்குகளின் ஒரு சிறப்பு நோக்கம் குறிப்பிடத்தக்கதாக உள்ளது. இவை இராணுவத்தின் அரச கருவூலத்தின் களஞ்சியங்களைக் கொண்டுள்ளது. பல்வேறு அகழ்வாராய்ச்சிகளை மேற்கொண்டபோது கண்டுபிடிக்கப்பட்ட பல நூற்றாண்டு காலங்களைச் சேர்ந்த அரிய நாணயங்கள் முதல் பழமையான நினைவுச்சின்னங்கள் வரை உள்ளன. அவை இப்பகுதியின் வரலாற்றையும், பாரம்பரியத்தையையும் வெளிப்படுத்துவனாக உள்ளன. நிஜாம் மன்னர்களின் ஆட்சி மாறி, ஜனநாயக அரசாங்கம் வந்தபோது, ​​1948 ஆம் ஆண்டில், கசானா கட்டிடங்களின் உரிமையானது இந்திய அரசுக்கு மாறியது. பின்னர் இந்த கட்டிடமானது இந்திய இராணுவத்திற்கு அதன் ஊழியர்களுக்கு ஊதியம் வழங்குவதற்காக ஒதுக்கப்பட்டது. அதே காலகட்டத்தில் இந்த கட்டடத்தோடு ஒரு இணைப்புக் கட்டடமும் கட்டப்பட்டது. 1951-1952 ஆம் காலப்பகுதியில், ஆந்திரப் பிரதேச மாநிலத்தின் தெலுங்காணவின் பாரம்பரியத் துறைக்கு மாறியது. கசானா கட்டிடம் ஒரு பாரம்பரிய கட்டிடமாக மாற்றப்பட்டபோது அதன் வடிவில் நினைவுச்சின்னமாக மாறியதைக் காணமுடிகிறது.
குறிப்புகள்
பகுப்பு:ஐதராபாத் இராச்சியம் பகுப்பு:தெலங்காணா அருங்காட்சியகங்கள் பகுப்பு:இந்திய அருங்காட்சியகங்கள்
ஆர்யாதன் முகமது
ஆர்யாதன் முகமது (Aryadan Muhammed) ஓர் இந்திய தேசிய காங்கிரசு கட்சித் தலைவரும், உம்மன் சாண்டி அமைச்சகத்தில் ( கேரள அரசு ) முன்னாள் மின்சார மற்றும் போக்குவரத்து அமைச்சருமாவார். 2011 மாநிலத் தேர்தலில் வெற்றி பெற்ற பிறகு கேரளாவின் நிலம்பூர் தொகுதியை இவர் பிரதிநிதித்துவப்படுத்தினார்.
சொந்த வாழ்க்கை
ஆர்யாதன் முகமது 15 மே 1935 இல் உன்னீன் - கட்டியமுன்னி தம்பதியருக்கு மகனாகப் பிறந்தார். இவர் மரியும்மா என்பவரை வை திருமணம் செய்து கொண்டார். இவர்களுக்கு இரண்டு மகன்களும் இரண்டு மகள்களும் உள்ளனர்.
அரசியல் வாழ்க்கை
1952இல் இந்திய தேசிய காங்கிரசு கட்சி உறுப்பினராக அரசியலில் நுழைந்த முகம்மது, 1958 முதல் கேரள பிரதேச காங்கிரசு குழு உறுப்பினராக இருந்தார். பின்னர், கோழிக்கோடு மாவட்டச் செயலாளராகவும், மலப்புறம் மாவட்டத்தலைவராகவும், கேரள பிரதேச பொதுச் செயலாளராகவும் பணியாற்றினார். ஐம்பதுகளில் இந்திய தேசிய தொழிற்சங்க காங்கிரசின் (ஐஎன்டியுசி) தீவிர உறுப்பினராக இருந்த இவர் பல்வேறு தொழிலாளர் சங்கங்களின் தலைவராகவும் இருந்துள்ளார்.
முகமது கேரள சட்டமன்றத்திற்கு முதல் முறையாக 1977இல் தேர்ந்தெடுக்கப்பட்டார். 1980இல் இடைத்தேர்தல் மூலம் மீண்டும் தேர்ந்தெடுக்கப்பட்டார். அப்போதிருந்து, 8வது சட்டமன்றம் முதல் 13வது சட்டமன்றம் வரை (1987, 1991, 1996, 2001, 2006, 2011) இவர் அதே நிலம்பூர் தொகுதியை இந்திய தேசிய காங்கிரசு கட்சி வேட்பாளராக பிரதிநிதித்துவப்படுத்தி வருகிறார்.
மாநில அமைச்சர்
ஜனவரி 1980 முதல் அக்டோபர் 1981 வரை, முகமது எ. கி. நாயனார் தலைமையிலான அமைச்சகத்தில் தொழிலாளர் மற்றும் வனத்துறை அமைச்சராக இருந்தார். பின்னர், ஏப்ரல் 1995 முதல் மே 1996 வரை, அ. கு. ஆன்டனி தலைமையிலான அமைச்சகத்தில் தொழிலாளர் மற்றும் சுற்றுலாத்துறை அமைச்சராக இருந்தார். உம்மன் சாண்டி தலைமையிலான அமைச்சகத்தில் (2004-2006) இவர் செப்டம்பர் 2004 முதல் மின்வாரியத் துறை அமைச்சராக இருந்தார்.
முகமது, 2011 முதல் 2016 வரை இரண்டாவது உம்மன் சாண்டி அமைச்சகத்தில் மின்சாரம் மற்றும் போக்குவரத்து அமைச்சராக இருந்தார். இவரது துறையில் மின்சாரம், இரயில்வே, தபால் மற்றும் தந்தி, சாலை போக்குவரத்து, மோட்டார் வாகனங்கள் மற்றும் நீர் போக்குவரத்து ஆகியவையும் அடங்கும்..
மேற்கோள்கள்
பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:மலப்புறம் மாவட்ட நபர்கள் பகுப்பு:மலையாள அரசியல்வாதிகள் பகுப்பு:வாழும் நபர்கள் பகுப்பு:1935 பிறப்புகள்
வித்யுலேகா ராமன்
வித்யுலேகா ராமன் (Vidyullekha Raman, பிறப்பு: 4 நவம்பர் 1991) என்பவர் இந்தியத் திரைப்பட நடிகை ஆவார். இவர் நடிகர் மோகன் ராமன் அவர்களின் மகள். 2012 ஆம் ஆண்டில் ஒரே சமயத்தில் படமாக்கப்பட்ட கௌதம் மேனனின் நீ தானே என் பொன்வசந்தம் மற்றும் எட்டோ வெளிபொயிந்தி மனசு திரைப்படங்களில் வித்யுலேகா முதன்முதலில் தோன்றினார். அதில் ஜென்னி என்னும் கதாபாத்திரத்தில் நாயகி சமந்தாவின் தோழியாக நடித்திருந்தார். அதை தொடர்ந்து சுந்தர் சி. இயக்கத்தில் சந்தானத்திற்கு ஜோடியாக தீயா வேலை செய்யனும் குமாரு திரைப்படத்தில் நடித்தார். தற்போது அஜித்தின் படத்தில் நடித்து வருகிறார். பல படங்களில் சிரிப்பு நடிகையாக நடித்த இவர் இனிமேல் குணச்சித்திர வேடங்களில் நடிக்கவிரும்புவதாகக் கூறியுள்ளார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகர்கள் பகுப்பு:வாழும் நபர்கள் பகுப்பு:1991 பிறப்புகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:சென்னை நடிகைகள்
எம். பழனியாண்டி
மருதையா பழனியாண்டி (Maruthaiya Palaniyandi) (10 திசம்பர் 1918 - 9 மார்ச் 2005) ஒரு இந்திய அரசியல்வாதியாக மற்றும் தொழிற்சங்கத் தலைவராக இருந்தார். அவர் இந்திய தேசிய காங்கிரசில் உறுப்பினராகவும் பின்னர் தமிழ் மாநில காங்கிரசு கட்சியில் உறுப்பினராகவும் இருந்தார்.
சொந்த வாழ்க்கை
பழனியாண்டி 1918ஆம் ஆண்டு திசம்பர் 10ஆம் நாள் பிறந்தார். திருமதி எம். புனிதவள்ளியை மணந்தார். இத்தம்பதியருக்கு மூன்று மகன்களும் ஒரு மகளும் உண்டு.
அரசியல்
பழனியாண்டி பத்தாம் வகுப்பு படிப்பை முடித்த பின், அரசியலில் நுழைந்து தொழிற்சங்கத் தலைவரானார். 1952ஆம் ஆண்டு லால்குடியிலிருந்து சென்னை மாகாண சட்டமன்றத்திற்குத் உறுப்பினராகத் தேர்ந்தெடுக்கப்பட்டார். 1952 ஆம் ஆண்டு மற்றும் 1957ஆம் ஆண்டு இந்திய நாடாளுமன்ற மக்களவை தேர்தலில் பெரம்பலூர் மக்களவைக்கு தோ்ந்தெடுக்கப்பட்டாா். பழனியாண்டி 1957 முதல் 1962 வரை மக்களவையில் உறுப்பினராக இருந்தார்.1986 முதல் 1992 வரை இவர் மாநிலங்களவை உறுப்பினராக இருந்தார். 1983 முதல் 1988 வரை இந்திய தேசிய காங்கிரசின் தமிழக குழுவின் தலைவர் ஆவார். 1996-ல் தமிழ் மாநில காங்கிரசில் ஜி. கே. மூப்பனாருடன் இணைந்தாா்.
இறப்பு
2005 ஆம் ஆண்டு மார்ச் 9 ஆம் நாள் திருச்சியில் இறந்தார். ,
வெளி இணைப்புகள்
பகுப்பு:1918 பிறப்புகள் பகுப்பு:2005 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:பெரம்பலூர் மக்களவைத் தொகுதி உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள்
ஹொறநாடு ஆதிசக்தி அன்னபூரணேசுவரி கோயில்
ஹொறநாடு ஆதிசக்தி அன்னபூரணேசுவரி கோயில் (Hornadu Adhishakthyatmaka Annapoorneshwari Temple) என்பது இந்தியா தீபகற்பத்தின் கருநாடக மாநிலத்தில் சிக்மகளூர் மாவட்டத்தின் ஹொறநாடு பகுதியில், 13.27669°N, 75.34389°W (அதாவது, 13.276700°N, 75.343900°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 854 மீட்டர் உயரத்தில் அமைந்துள்ள ஓர் அம்மன் கோயில் ஆகும்.
மேற்கோள்கள்
பகுப்பு:கர்நாடகாவில் உள்ள இந்துக் கோயில்கள்
இயக்க விதிகள்
பகுப்பு:இயக்கம் (இயற்பியல்)
பண்டைய எகிப்தின் தொல்பொருட்கள்
பண்டைய எகிப்தில் கிமு 3450 முதல் கிமு 1325 முடிய கண்டுபிடிக்கப்பட்ட தொல்பொருட்களில் சிறப்பானவைகள் கீழ்கண்டவாறு குறிக்கப்பட்டுள்ளது.
thumb|400px|[[நார்மெர் கற்பலகையின் முன்பக்கக் காட்சி]] thumb|400px|[[நார்மெர் கற்பலகையின் பின்பக்கக் காட்சி]]
மேற்கோள்கள்
பகுப்பு:எகிப்தின் தொல்பொருட்கள் பகுப்பு:எகிப்திய நாகரிகம் பகுப்பு:பண்டைய எகிப்து
ஆதிப் ரவூப்
ஆதிப் ரவூப் (Atif Rauf, பிறப்பு: மார்ச்சு 3 1964), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 142 முதல்தர துடுப்பாட்டப் போட்டிகளிலும் கலந்து கொண்டுள்ளார். 1994 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1964 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பாப்பயம்பாடி எல்லையம்மன் கோயில்
பாப்பயம்பாடி எல்லையம்மன் கோயில் தமிழ்நாட்டில் கரூர் மாவட்டம், பாப்பயம்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேரிப்பேட்டை காசிவிஸ்வநாதர் கோயில்
பேரிப்பேட்டை காசிவிஸ்வநாதர் கோயில் தமிழ்நாட்டில் வேலூர் மாவட்டம், பேரிப்பேட்டை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாதர், விசாலாட்சி அம்மன் சன்னதிகளும், நவகிரக உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆணி பிரம்மோற்சம் மாதம் ஆருத்ரா 1 நாட்கள் முக்கிய திருவிழாவாக நடைபெறுகிறது. அன்னாஅபிசேகம் மாதம் திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நாராயண் பலேகர்
நாராயண் பலேகர் (Narayan Palekar) கோவா விடுதலை இயக்கத்தில் பங்கேற்ற இந்திய சுதந்திரப் போராட்ட வீரர் ஆவார். இந்திய பொதுவுடமைக் கட்சியின் தலைவராகவும் இவர் செயல்பட்டார். அகில இந்திய தொழிற்சங்க காங்கிரசின் கோவா மாநில மன்றத்தின் தலைவராகவும் இருந்தார். கோவா மக்கள் கட்சியின் நிறுவன உறுப்பினர்களில் ஒருவராக இவர் பணியாற்றினார். "சனநாயகப் புரட்சிக்கு மக்களை தயார்படுத்துதல் மற்றும் கோவாவில் மக்கள் ச்னநாயகத்தை நிறுவுதல் என்ற நோக்கத்துடன் நாராயண் பலேகர், சியார்ச்சு வாசு மற்றும் எசு. ஏ. டாங்கே ஆகியோர் கோவா மக்கள் கட்சியை உருவாக்கினர். பின்னர் கோவாவில் சியார்ச்சு வாசு மற்றும் எசு. ஏ. டாங்கே ஆகியோருடன் சேர்ந்து இந்திய பொதுவுடமை கட்சியில் இவர் உறுப்பினரானார்.
2006 ஆம் ஆண்டு சூலை மாதம் 26 ஆம் தேதியன்று நாராயண் பலேகர் காலமானார்.
மேற்கோள்கள்
பகுப்பு:2006 இறப்புகள் பகுப்பு:இந்திய விடுதலைப் போராட்ட வீரர்கள் பகுப்பு:கோவா நபர்கள்
அஜய் போங்கர்
அசய் போங்கர் (Ajay Pohankar) (பிறப்பு: பிப்ரவரி 24, 1947) இந்துத்தானி இசையின் கிரானா கரானா பள்ளியைச் சேர்ந்த பாடகராவார்.
பின்னணியும், தொழிலும்
அசய் போங்கர் மத்திய பிரதேசத்தின் சபல்பூரில் ஒரு மராத்தி தேசத்தா பிராமணக் குடும்பத்தில் பிறந்தார். இவரது தந்தை வழக்கறிஞராக இருந்தார். பாடகரும், கிரானா கரானாவின் இசைக்கலைஞருமான இவரது தாயார் சுசிலாபாய் இவருக்கு முதல் குருவாக இருந்தார். தனது இளம் வயதில், புனேவில், நடக்கும் சவாய் கந்தர்வ இசை விழாவின் வருடாந்திர நிகழ்ச்சியை நடத்த அழைக்கப்பட்டார். இலண்டனில் வசிக்கும் இவரது சகோதரி சுவாதி நடேகரும் ஒரு பாடகராவார்.
இவர், ஒரு பாடகரும் இசைக்கலைஞருமான அஞ்சலியை திருமணம் செய்து கொண்டார். அஞ்சலி தும்ரி பற்றிய புத்தகத்தையும் எழுதியுள்ளார். இவர்களுக்கு அபிசித் போங்கர் என்ற ஒரு மகன் இருக்கிறார். இவரும் இந்திய பாரம்பரிய இசையில் விசைப்பலகைக் கலைஞராகவும், இணைவு இசையமைப்பாளராகவும், இசைத் தயாரிப்பாளராகவும் இருக்கிறார்.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:வாழும் நபர்கள் பகுப்பு:1948 பிறப்புகள்
டெரிக் குரொக்
டெரிக் குரொக் (Derek Crookes, பிறப்பு: மார்ச்சு 5 1969), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 ஒருநாள் பன்னாட்டுத் துடுப்பாட்டப் போட்டிகளிலும், 113 முதல்தர துடுப்பாட்டப் போட்டிகளிலும், 176 ஏ-தர துடுப்பாட்டப் போட்டிகளிலும், மூன்று இருபது20 போட்டிகளிலும் கலந்து கொண்டுள்ளார். 1994 -2000 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள்
ஸ்கிரீன் மீடியா பிலிம்ஸ்
ஸ்கிரீன் மீடியா பிலிம்ஸ் (Screen Media Films) இது அமெரிக்க மற்றும் கனடா நாட்டு டிவிடி மற்றும் திரைப்படங்களை விநியோகம் செய்யும் நிறுவனமாகும். இந்த நிறுவனம் 2001ஆம் ஆண்டு துவங்கப்பட்டது.
வெளி இணைப்புகள்
பகுப்பு:அமெரிக்க திரைப்பட விநியோகஸ்தர்கள்
காந்தி, வாள் இல்லாத வீரா்
காந்தி, வாள் இல்லாமல் ஒரு வீரா்  (Gandhi, Fighter Without a Sword) என்பது குழந்தைகளுக்காக ஜீனெட் ஈடனால் எழுதப்பட்ட மோகன்தாஸ் கரம்சந்த் காந்தியின் வாழ்க்கை வரலாறு ஆகும். இதற்கான விளக்கப்படங்கள் ரால்ப் ரேவால் வரையப்பட்டன. முதன்முதலில் 1950 ஆம் ஆண்டில் வெளியான இந்த வாழ்க்கை வரலாற்று நூல் 1951 ஆம் ஆண்டில் 'நியூபெரி ஹானர்' விருதினைப் பெற்றது.
மேற்கோள்கள்
பகுப்பு:மகாத்மா காந்தி பற்றிய நூல்கள் பகுப்பு:1950 நூல்கள்
மா. பார்வதி
'''மா. பார்வதி''' (பி: 1956) மலேசியாவில் எழுத்தாளர்களுள் ஒருவராவார். உமையாள் பார்வதி எனும் புனைப்பெயரில் நன்கறியப்பட்டவர்.
எழுத்துத் துறை ஈடுபாடு
1980 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகளையே எழுதி வருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1956 பிறப்புகள்
பாலச்சந்திரன் சுள்ளிக்காடு
பாலசந்திரன் சுள்ளிக்காடு (ஆங்கிலம்: Balachandran Chullikkadu, மலையாளம்ബാലചന്ദ്രന്‍ ചുള്ളിക്കാട്) கவிஞர் மற்றும் திரைப்பட நடிகர் ஆவார். இவர் 1957 ஆண்டு ஜூலை மாதம் 30 ஆம் நாள் பிறந்தவர்.
இளமை வாழ்க்கை
இவர் எர்ணாகுளம் மாவட்டத்தில் பரவூர் எனும் இடத்தில் பிறந்தவர். இவர் எர்ணாகுளம் மஹாராஜா கல்லூரியில் ஆங்கிலத்தில் பட்டம் பெற்றார். 2000 ஆம் ஆண்டு புத்த மதத்தைத் தழுவினார். இவர் விஜயலட்சுமி எனும் கவிஞரை மணந்தார்.
மேற்கோள்கள்
பகுப்பு:1957 பிறப்புகள் பகுப்பு:இந்தியத் திரைப்பட நடிகர்கள் பகுப்பு:மலையாளக் கவிஞர்கள் பகுப்பு:வாழும் நபர்கள்
லேக்கேர்சுடு, நியூ செர்சி
லேக்கேர்சுடு (Lakehurst) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 1.01 சதுர கிலோ மீற்றர் பரப்பளவைக் கொண்டுள்ளது. இதில் 0.91 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.09 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2654 ஆகும். லேக்கேர்சுடு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 2900.8 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
கிங்க்ஃபிஷர் ஏர்லைன்ஸ்
கிங்க்ஃபிஷர் ஏர்லைன்ஸ் நிறுவனம் (Kingfisher Airlines Limited) இந்தியாவினை அடிப்படையாகக் கொண்டு செயல்படும் விமானச் சேவை நிறுவனமாகும். இதன் தலைமையகம் மும்பையின் அந்தேரியில் உள்ளது, இதன் பதிவு அலுவலகம் பெங்களூரின் யுபி சிட்டியில் உள்ளது. கிங்க்ஃபிஷர் நிறுவனம் தனது பங்கீட்டாளரான யுனைடெட் ப்ரேவெரிஸ் குழுவுடன், குறைந்த கட்டண விமானச் சேவையான கிங்க்ஃபிஷர் ரெட்டின் 50 சதவீத பங்குகளைப் பகிர்ந்துள்ளது. 2011 ஆம் ஆண்டு வரை இந்தியாவின் உள்நாட்டு விமானச் சந்தையில் இரண்டாவது அதிகப்படியான பங்குகளைக் கொண்ட நிறுவனம் கிங்க்ஃபிஷர் ஏர்லைன்ஸ் நிறுவனமாகும். பலவைகையான பொருளாதாரப் பிரச்சினைகளை கிங்க்ஃபிஷர் நிறுவனம் சந்தித்தது. 2012 ஆம் ஆண்டின் தொடக்கத்தில் ஏற்பட்ட பல நிதிப்பிரச்சினைகளால், அந்தாண்டின் ஏப்ரல் மாதம் இதன் பங்குகள் சந்தைப் பகுதியில் குறையத் தொடங்கின.
பறக்கும் விமானங்களுக்கான அனுமதியினை வழங்கும் டிஜிசிஏ அக்டோபர் 20, 2012 இல் கிங்க்ஃபிஷர் நிறுவனத்தின் விமானச் சான்றிதழை இடைநீக்கம் செய்தது. இதனால் கிங்க்ஃபிஷர் நிறுவனத்தின் செயல்பாடுகள் முடக்கப்பட்டு, பணியாளர்கள் பல நாட்கள் வேலையில்லாமல் இருந்தனர். அக்டோபர் 25, 2012 இல் கிங்க்ஃபிஷரின் பணியாளர்கள் மீண்டும் பணிக்குத் திரும்பினர்.
இலக்குகள்
ஏப்ரல் 10, 2012 ன் படி கிங்க்ஃபிஷர் ஏர்லைன்ஸ் நிறுவனம் இந்தியாவில், 25 உள்நாட்டு சேருமிடங்களைக் கொண்டிருந்தது. இறுதியாக டெல்லி- லண்டனின் ஹீத்ரூ இடையிலான கடைசிப் பறப்பிற்குப் பின் ஏப்ரல் 10, 2012 முதல் தனது பன்னாட்டுச் சேவைகள் அனைத்தையும் இடைநிறுத்தம் செய்தது. விமானச்சேவை செயல்படத் தொடங்கியபோது ஏர்பஸ் ஏ320 விமானங்கள், ஏடிஆர் 42 ஏடிஆர் 72 விமான ரகங்களுடன் செயல்பட்டது. லண்டன், இங்கிலாந்து ஆகிய இடங்களுக்கு செப்டம்பர் 2008 இல் இயக்கப்பட்ட லண்டன், இங்கிலாந்து பறப்புகள்தான் கிங்க்ஃபிஷர் ஏர்லைன்ஸின் முதல் நீண்ட தூர விமானச் சேவை ஆகும். புதிய விமானங்களைக்கொண்டு ஆப்பிரிக்கா, ஆசியா, ஐரோப்பா, வட அமெரிக்கா மற்றும் ஓசியனியா ஆகிய இடங்களுக்கும் நீண்ட தூர சேவை வழங்க முடிவுக்கு வந்தது கிங்க்ஃபிஷர் ஏர்லைன்ஸ். நீண்ட தூர நிறுத்தற் சேவைகள் அனைத்தும் ஏர்பஸ் ஏ330 – 200 ரக விமானங்களைக் கொண்டு செயல்படுத்தப்பட்டன.
கோட்ஷேர் ஒப்பந்தங்கள்
சர்வதேச விமானப் போக்குவரத்துச் சங்கம் கிங்க்ஃபிஷர் நிறுவனத்தினை இடைநீக்கம் செய்வதற்கு முன்பு, கிங்க்ஃபிஷர் நிறுவனம் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டிருந்தன.
விமானக் குழுக்கள்
ஏர்பஸ் ஏ320 குடும்ப ரக விமானங்கள் மற்றும் ஏடிஆர் 42, ஏடிஆர் 72 ஆகிய விமானங்கள்தான் கிங்க்ஃபிஷர் ஏர்லைன்ஸில் முக்கிய இடத்தில் இருந்தன. இவை குறைந்த தூர நிறுத்தற்குரிய விமானங்களாகவும், உள்நாட்டு பயன்பாட்டிற்கான விமானங்களாகவும் பயன்பட்டன. ஏர்பஸ் ஏ330 – 200 விமானங்கள் சர்வதேச அளவில் நெடுந்தூர நிறுத்தற்குரிய விமானங்களாக செயல்பட்டன. ஜனவரி 2009 ன் படி, கிங்க்ஃபிஷர் ஏர்லைன்ஸின் விமானக் குழுக்களின் சராசரி வயது 2.3 ஆண்டுகளாகும். அனைத்து ஏடிஆர் ரக விமானங்களும், சில ஏர்பஸ் ஏ320 விமானங்களும் கிங்க்ஃபிஷர் ரெட் விமானச் சேவைகளுக்காகப் பயன்படுத்தப்பட்டுள்ளன. மார்ச் 2012 வரை கிங்க்ஃபிஷர் ஏர்லைன்ஸ் பின்வரும் விமானக் குழுக்களைக் கொண்டிருந்தது.
கிங்க்ஃபிஷர் ஏர்லைன்ஸ் தற்போது எந்த உயர்தர வழித்தடங்களுடனும் செயல்படவில்லை.
கிங்க்ஃபிஷரின் வசதிகள் மற்றும் அறைகள்
கிங்க்ஃபிஷரின் முதல் ரக பயணிகள், கிங்க்ஃபிஷரின் வெள்ளிக் குழு மற்றும் கிங்க்ஃபிஷரின் தங்கக் குழு ஆகியக் குழுக்களின் உறுப்பினர்களின் பயன்பாட்டிற்காக கிங்க்ஃபிஷர் சில விமான நிலையங்களில் தனிப்பட்ட அறைகள் மற்றும் சில வசதிகளைச் செய்து கொடுத்துள்ளன. அந்த விமான நிலையங்களின் விவரம் பின்வருமாறு:
நஷ்டம்
2005 ஆம் ஆண்டு மே மாதம் செயல்படத்துவங்கிய இந்த நிறுவனம் 2012 ஆம் ஆண்டு வாக்கில் அக்டோபர் மாதம் இதுவரை 16,026 கோடிகள் நஷ்டம் அடைந்துள்ளது.
குறிப்புகள்
பகுப்பு:இந்திய வானூர்தி நிறுவனங்கள்
அச்சே சுல்தானகம்
அச்சே சுல்தானகம் (Aceh Sultanate) எனப்படும் அச்சே தாருசலாம் இராச்சியம் இன்றைய இந்தோனேசியாவில் உள்ள சுமத்திரா தீவின் வடகோடிக்கருகேயுள்ள அச்சே மாநிலத்தில் அமைந்திருந்தது. பதினாறு மற்றும் பதினேழாம் நூற்றாண்டுகளில் அச்சே சுல்தானகம் அப்பகுதியின் வலு மிக்க அரசாகத் திகழ்ந்தது. அதன் தலைநகராகக் குதராசா எனப்பட்ட இன்றைய பண்டா அச்சே திகழ்ந்தது.
அக்காலத்தில் மலாக்கா நீரிணையூடான  மிளகு மற்றும் வெள்ளீய ஏற்றுமதிக்கான வர்த்தகப் போட்டி இருந்தது. இந்த ஆதிக்கப் போட்டியில் மலாயத் தீபகற்கத்தில் திகழ்ந்த ஜொகூர் சுல்தானகம், மலாக்காவில் ஆட்சி செலுத்திய போர்த்துக்கல் ஆகியவற்றிற்கு அச்சே சுலதானகம் போட்டியாக இருந்ததுடன் அதில் வெற்றியீட்டியும் வந்தது.
தோற்றமும் எழுச்சியும்
1471 ஆம் ஆண்டு வியட்நாமியரால் சம்பா இராச்சியத்தின் தலைநகரான விசய சம்பா அழிக்கப்பட்டது எனவே  சம்பா இராச்சியத்தின் அரசர் சேக் பாவு குபா என்பவர் தம் அரசுக்கு உட்பட்டிருந்த அச்சே பகுதியில் தலைநகரை அமைக்க எண்ணினார்.
அங்கு தனது மகன் 'சேக் பாவு லிங்' என்பவரை நியமித்தார். இதிலிருந்தே அச்சே சுலதானகத்தின் வரலாறு தோற்றம் பெறுகிறது.
அதன் பின்னர் வந்த அச்சே அரசின் ஆட்சியாளர் இசுலாம் மதத்தைத் தழுவினார். 15 ஆம் நூற்றாண்டில் இதன் மன்னர் அலீ முகாயத் சேக் என்பவரால் இது சுல்தானகமாகியது.
அலாவுத்தீன் அல்-கக்கார்
அவர் 1520-ஆம் ஆண்டு வடக்கு சுமத்திராவில் தன்னுடைய அதிகாரத்தை விரிவாக்குவதற்கான நடவடிக்கைகளை மேற்கொண்டார். டெலி சுல்தானகம், பெடிர், பசாய் என்பவற்றை வெற்றிகொண்ட அவர் சுமத்திராவில் நிலவிய அரு நாட்டு அரசையும் தாக்கினார்.
அவரது மகன் அலாவுத்தீன் அல்-கக்கார் தன்னுடைய அதிகாரத்தைத் தென் சுமத்திரா வரை விரிவாக்கினார். சொகோர் சுல்தானகம், மலாக்கா என்பவற்றை அவர் தொடர்ச்சியாகத் தாக்கிய போதும் மலாக்கா நீரிணையில் கேந்திர நிலையமொன்றைப் பெறுவதில் குறைந்தளவிலேயே வெற்றி பெற்றார்.
சுல்தான் இசுகந்தர் மூடா
அவருக்கு உதவியாக உதுமானியப் பேரரசு, 15 கப்பல்களில் ஆட்கள், துப்பாக்கிகள், பீரங்கிகள் போன்ற சுடுகலன்களை குர்தொக்லு கிசிர் ரைசு என்பவரது தலைமையில் அனுப்பி வைத்தது. தென்கிழக்கு ஆசிய இசுலாமிய சுல்தானகங்கள் சுடுகலன்களைப் பயன்படுத்தத் தொடங்கியமைக்கு அதுவே அடிப்படையாகும்.
அச்சே சுல்தானகத்தில் நிலவிய உள்நாட்டுக் குழப்பங்கள் வலிமை மிக்க ஆட்சியாளர் ஒருவர் உருவாவதைத் தடுத்தன. 1607 ஆம் ஆண்டு சுல்தான் இசுகந்தர் மூடா ஆட்சிக்கு வரும் வரை இக்குழப்பங்கள் நீடித்தன. சுமாத்திராவின் பெரும்பாலான பகுதிகளுக்கும் தன்னுடைய அதிகாரத்தை விரிவாக்கிய சுல்தான் இசுகந்தர் மூடா மலாயத் தீபகற்பத்தில் வெள்ளீய உற்பத்தியில் முன்னணியில் இருந்த பகாங் பகுதியையும் வெற்றி கொண்டார்.
சுல்தானா ஆட்சி
இசுகந்தர் தானி தனது ஆட்சியின்போது அச்சே சுல்தானகத்தின் உள்ளக ஒற்றுமை மற்றும் மத நல்லிணக்கம் போன்றவற்றில் கவனம் செலுத்தினார்.
சுல்தான் இசுகந்தர் தானியின் ஆட்சியைத் தொடர்ந்து அச்சே சுல்தானகத்தை ஒரு பெண்ணரசி (சுல்தானா) ஆட்சி செய்தார். அப்போது, அச்சே சுல்தானகத்தின் கட்டுப்பாட்டிலிருந்த அரசுகளின் மக்கள் சுதந்திர வேட்கையுற்று ஆங்காங்கே கிளர்ச்சி செய்யத் தொடங்கினர். இதனால் அச்சே சுல்தானகம் வலுவிழக்கத் தொடங்கியது.
அதே வேளை அப்பகுதியிலிருந்த ஏனைய அரசுகள் வலுப்பெறத் தொடங்கின. அதனால் சுல்தான் பதவி வெறுமனே பெயரளவிலானதாக மாறியது. 1680-களில் அங்கு சென்ற பாரசீகப் பயணி ஒருவர் சுமத்திராவைப் பற்றி விவரிக்கையில், "அதன் ஒவ்வொரு மூலையிலும் ஒரு தனியான அரசரோ ஆளுநரோ இருந்தார்.
மறைக்கும் முகவர்
மறைக்கும் முகவர் (Masking agent) என்பது வேதியியல் பகுப்பாய்வில், பகுப்பாய்வுக்கு இடையூறு செய்யும் வேதிப் பொருள்களுடன் வினைபுரிந்து மறைக்கின்ற முகவரைக் குறிக்கிறது. வளர்மாற்ற சிடீராய்டுகள் அல்லது கிளர்வூட்டிகள் போன்ற சட்டரீதியாகத் தடைசெய்யப்பட்டுள்ள மருந்துகள் விளையாட்டுத்துறையினரால் பயன்படுத்தும்போது அவற்றை மறைக்க அல்லது பாதுகாத்துக் கொள்ள மறைக்கும் முகவர்கள் பயன்படுத்தப்படுகின்றன. [[சிறுநீர்ப் பெருக்கிகள் மறைக்கும் முகவருக்கு ஓர் எளிய உதாரணமாகும். இவை உடலில் இருந்து வெளியேறும் நீரின் அளவை பெருக்கி விடுவதால் சிறுநீரின் அடர்த்தி குறைகிறது. இதனால் உட்கொண்ட தடைசெய்யப்பட்ட மருந்தின் அடர்த்தியும் குறைகிறது. தடை செய்யப்பட்ட பொருளின் அடர்த்தி குறைந்து விடுவதால் ஆய்வகத்தில் பகுப்பய்வின்போது அவற்றை கண்டுபிடிப்பதில் சிரமம் ஏற்படுகிறது.
மேற்கோள்கள்
பகுப்பு:பகுப்பாய்வு வேதியியல்
அச்சே சுல்தானகம்
சுல்தானா ஆட்சி
அங்கிருந்த ஆட்சியாளர் எவரும் வேறெவருக்கும் திறை செலுத்தாமல் தம் சுதந்திரத்தைப் பேணிக் கொண்டிருந்தனர்" என எழுதுகிறார்.
கலாச்சாரம்
அச்சே சுல்தானகம் தென்கிழக்காசியாவின் முதலாவது முஸ்லிம் அரசாகிய பசாய் வழியே இசுலாமியப் பணியில் ஈடுபட்டது. ரோமன் கத்தோலிக்கரான போர்த்துக்கேயர் மலாக்காவைக் கைப்பற்றி ஆட்சி செய்த போதும் மலாக்காவில் தொடர்ந்த இசுலாமியப் பிரச்சாரம் அச்சே சுல்தானகத்தைப் பெரிதும் கவர்ந்தது.
இசுலாமிய அறிவுத் துறையில் சிறந்து விளங்கிய அச்சே சுல்தானகம் புனித குர்ஆன் மற்றும் இசுலாமிய நூல்களை மலாய் மொழியில் பெயர்க்கும் பணியையும் மேற்கொண்டது. அச்சே சுல்தானகம் தன்னை மக்காவின் தாழ்வாரமென அழைத்துக் கொள்வதில் பெருமிதம் கண்டது. அம்சா பன்சுரி, சம்சுத்தீன், அப்துர் ரவூப், நூருத்தீன் அர்-ரனீரீ ஆகியோர் அச்சே சுல்தானகத்தின் சிறந்த அறிஞர்களாகத் திகழ்ந்தனர்.
பொருளாதாரம்
மிளகு, சாதிக்காய், கிராம்பு, பாக்கு போன்றவற்றை ஏற்றுமதி செய்து வந்த அச்சே சுல்தானகம், 1617 ஆம் ஆண்டு பகாங் அரசை வெற்றி கொண்ட பின்னர் வெள்ளீய ஏற்றுமதியிலும் முன்னின்றது. குறைந்த வரி மற்றும் தங்க நாணயப் பயன்பாடு அதன் பொருளாதார வன்மையைக் கூட்டின.
எனினும், அச்சே அரசின் இராணுவ, பொருளாதார தேவைகளை நன்கு நிறைவு செய்வதற்குத் தேவையான உணவுப் பொருட்களின் உற்பத்தி போதியளவாக இல்லாதிருந்தமையால் அதன் பொருளாதாரம் சில வேளைகளில் ஏற்றத்தாழ்வுடன் இருந்தது.
பதினேழாம் நூற்றாண்டில் வலிமை குன்றியிருந்த அச்சே சுல்தானகம் 1641 ஆம் ஆண்டு ஒல்லாந்தர் மலாக்காவை வெற்றிகரமாக முற்றுகையிட்டுக் கைப்பற்றியது. அப்பகுதியில் தனது இராணுவ, பொருளாதார வலிமையைத் தனக்குச் சாதகமாகப் பயன்படுத்திக்கொண்டு ஒல்லாந்துக் கிழக்கிந்தியக் கம்பனியுடன் வாணிகத்தில் ஈடுபட்டது.
டச்சு வெற்றி
1820களில் உலகின் மிளகு உற்பத்தியில் பாதிக்கும் மேற்பட்ட அளவு அச்சே சுல்தானகத்தினுள் உற்பத்தி செய்யப்பட்டது. அதன் புதிய தலைவர் துவாங்கு இப்றாகீம் தன் அதிகாரத்தை ஓரளவு வலிதாக்கிக்கொள்ளவும் சுல்தானுக்குப் பெயரளவிலேயே கீழடங்கியிருந்த ஆனால் மிளகு உற்பத்தியில் செழித்த இரு சிற்றரசுகளைத் தனது கட்டுப்பாட்டுக்குள் கொண்டு வந்தார்.
அவர் தன்னுடைய சகோதரர் சுல்தான் முகம்மது சேக் என்பவரது ஆட்சியின்போது அதிகாரத்தைப் பெற்றுக் கொண்டதுடன் அதன் பின்னர் பதவிக்கு வந்த சுலைமான் சேக் (1838-1857) என்பவரின் ஆட்சிப் பகுதி முழுவதும் அதிகாரம் செலுத்தினார். அதன் பின்னர் அவரே பதவியேற்றுச் சுல்தான் அலீ அலாவுத்தீன் மன்சூர் சேக் (1857–1870) என்ற பெயரில் ஆட்சி செலுத்தினார்.
ஒல்லாந்தர் தம் ஆளுமையைச் சுமத்திராவின் வடக்கில் நிலைநிறுத்தப் பாடுபட்ட வேளை அவர் தன் அதிகாரத்தைச் சுமத்திரா தீவின் தெற்கு வரை விரிவாக்கினார். அது வரை அச்சே சுல்தானகம் ஒல்லாந்தரின் கைகளில் வீழ்ந்து விடாதிருப்பதற்காக அதற்குப் பாதுகாப்பளித்து வந்த பிரித்தானியா, தங்கக் கரைப் பகுதியில் ஒல்லாந்தருடன் அதிகாரப்போட்டியைத் தவிர்ப்பதற்காக அவர்களுடன் ஒப்பந்தம் செய்து வட சுமத்திராவிலும் அச்சே பகுதியிலும் ஒல்லாந்தரின் நடவடிக்கைகளைப் பாராதிருந்து விட்டது.
அதன் பின்னர் ஒல்லாந்தர் 1873 இல் அச்சே மீது போர்ப் பிரகடனம் செய்தனர். ஒல்லாந்தர் அச்சே போர் என அழைக்கப்படும் அப்போருக்கு ஆயத்தம் செய்த வேளை அப்போதைய சுல்தான் மகுமூத் சேக் சர்வதேச உதவியை வேண்டினார். ஆனால் எவரது உதவியும் அவருக்குக் கிடைக்கவில்லை.
1874 இல் அச்சே சுல்தான் தன் தலைநகரத்தைக் கைவிட்டு மலைப் பகுதிக்குத் தப்பிச் சென்றார். ஒல்லாந்தர் அச்சே சுல்தானகத்தைத் தம் ஆட்சியுடன் இணைத்துவிட்டதாக அறிவித்தனர். அப்போது வாந்திபேதி ஏற்பட்டு இரு பக்கமும் இருந்த படைவீரர் பலரும் மடிந்தனர். அச்சே சுல்தானும் நோயினால் இறந்தார்.
உடனடியாக அச்சே மக்கள் சுல்தானின் பேரரான துவாங்கு இப்றாகீம் என்பவரைச் சுல்தானாகப் பிரகடனம் செய்தனர். அச்சே துறைமுக அதிகாரிகள் ஒல்லாந்தருக்குப் பணிந்தவாறு காட்டிக்கொண்ட போதும் அவர்களை எதிர்ப்பதற்காகத் தம் வருமானத்தை மறைமுகமாக வழங்கி வந்தனர்.
தொடை (யாப்பிலக்கணம்)
தொல்காப்பிய விளக்கம்
தொல்காப்பியர் தொடைகள் 13708 வகைப்படும் எனக் குறிப்பிடுகிறார்.
அச்சே சுல்தானகம்
டச்சு வெற்றி
எனினும், இறுதியில் அவர்களில் பலர் ஒல்லாந்தருடன் சமரசம் செய்து கொண்டனர். ஒல்லாந்தர் அவர்களது உதவியுடன் அச்சேயில் ஓரளவு நிலையான அரசை அமைத்ததுடன் 1903 இல் அச்சே சுல்தானையும் சரணடையச் செய்தார். அச்சே சுல்தான் 1907 இல் இறந்த பின்னர் அவருடைய வாரிசாக எவரும் அறிவிக்கப்படாவிடினும் ஒல்லாந்தர் மீதான எதிர்ப்பு தொடர்ந்தது.
தொடை (யாப்பிலக்கணம்)
தொடை வகைகள்
என்பனவாகும். இவற்றுள் மோனை, எதுகை, முரண் மற்றும் அளபெடைத் தொடைகள் செய்யுள் அடிகளின் முதற் சீருடன் சம்பந்தப்பட்டிருக்க, இயைபுத் தொடை அடிகளின் இறுதிச் சீர் தொடர்பாக அமைகின்றது.
தொடை விகற்பங்கள்
மேலே கண்ட எட்டுத் தொடைகளிலே முதல் ஐந்து தொடை ஒவ்வொன்றுக்கும் அவை பாவிலே அமைந்து வருகின்ற இடங்களைப் பொறுத்து, எட்டு வகையான வேறுபாடுகள் யாப்பிலக்கண நூல்களிலே சொல்லப்பட்டுள்ளன. இவை யாப்பிலக்கணச் சொற் பயன்பாட்டு வழக்கில் "விகற்பங்கள்" எனப்படுகின்றன. மேற் கூறிய எட்டு விகற்பங்களும் வருமாறு.
அச்சே சுல்தானகம்
மேலும் பார்க்க
பகுப்பு:இசுலாமிய சுல்தானகங்கள் பகுப்பு:இந்தோனேசிய வரலாறு பகுப்பு:இசுலாமிய வரலாறு பகுப்பு:முன்னாள் முடியாட்சிகள்
தொடை (யாப்பிலக்கணம்)
தொடை விகற்பங்கள்
மோனை, எதுகை, முரண், அளபெடை, இயைபு ஆகிய தொடைகளில் எட்டுவகையான விகற்பங்கள் ஏற்படும்போது மொத்தம் நாற்பது தொடை விகற்பங்கள் உண்டாகின்றன. இவற்றுடன் விகற்பங்கள் இல்லாத அந்தாதி, இரட்டை மற்றும் செந்தொடைகளும் சேர்ந்து நாற்பத்து மூன்று ஆகின்றது.
அடிக்குறிப்பு
பகுப்பு:யாப்பிலக்கணம்
வெளிப்பார்வை
தொடைவகை
விடுதலைப்புலிகள் (பத்திரிகை)
விடுதலைப்புலிகள் என்பது தமிழீழ விடுதலைப் புலிகளின் அதிகாரபூர்வப் பத்திரிகையாகும்.
ஆரம்பம்
இப் பத்திரிகை 1984இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்களால் தமிழ்நாட்டில் ஆரம்பித்து வைக்கப் பட்டது. பன்னிரண்டு பத்திரிகைகள் தமிழ்நாட்டில் இருந்து வெளியாகின. அன்ரன் பாலசிங்கம் அவர்கள் பத்திரிகையின் மேற்பார்வையாளராகச் செயற்பட்டார்.
இடைநிறுத்தம்
1986இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் தமிழநாட்டிலிருந்து வெளியேறி தமிழீழத்துக்கு வந்ததும் 'விடுதலைப்புலிகள்' பத்திரிகை அச்சாவது நின்று போனது. அதைத் தொடர்ந்து நடைபெற்ற இந்திய – புலிகள் போர்க்காலத்திலும் பத்திரிகை வெளிவரவில்லை.
மீண்டும் ஆரம்பம்
1990 இல் இந்திய இராணுவம் ஈழத்தை விட்டு வெளியேறியதைத் தொடர்ந்து 1990, பெப்ரவரி மாதத்தில் தமிழீழ விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் மீண்டும் இப் பத்திரிகையை ஆரம்பிக்கும் படி ஆணையிட்டிருந்தார். அதைத் தொடர்ந்து விடுதலைப்புலிகள் பத்திரிகையின் 13வது ஏடு 1990, ஏப்ரல் 15 இல்  தமிழீழத்தில் வெளியானது.
மேற்கோள்கள்
பகுப்பு:தமிழீழ விடுதலைப் புலிகள்
எடைக்கல்பாடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கலாநிதி (இதழ்)
வெளியீடு
ஆரிய திராவிட பாசாவிவிருத்திச் சங்கம், யாழ்ப்பாணம் உள்ளடக்கம்: இவ்விதழில் இலக்கியம், வரலாறு, கலை, கவிதை, கதைகள், புத்தக அறிமுகம் போன்ற பல்துறை அம்சங்கள் இடம்பெற்றிருந்தன.
பகுப்பு:ஈழத்து சஞ்சிகைகள் பகுப்பு:1940 களில் வெளிவந்த தமிழ் இதழ்கள் பகுப்பு:கலை இலக்கிய தமிழ் இதழ்கள்
மகிழ்ச்சி நேரம்
மகிழ்ச்சி நேரம் என்பது 2007-2009 காலப் பகுதியில் ஈழப் போராட்டம் தீவரம் அடைந்து மக்கள் தொடர்ச்சியான இடம்பெயர்ந்து கொண்டிருக்கையில், அங்கிருந்த சிறுவர்களை ஒரு சிறிது நேரம் மகிழ்ச்சியாக வைத்திருக்க செயற்படுத்தப்பட்ட ஒரு திட்டமாகும். சிறுவர்களை ஓவியம் வரைதல், பாட்டு, நகைச்சுவை, role playing ஊடாக ஈடுபடுத்தினர். மனநிலை மோசமாக அல்லது மனவிரக்தியில் இருந்த சிறுவர்களுக்கு இது சிறு பொழுதெனினும் ஒரு விடுதலையாக இருந்தது.
கீழநாணச்சேரி
கீழநாணச்சேரி 53.சிமிழி ஊராட்சியில் அமைந்துள்ள ஒரு கிராமம். இக்கிராமத்தில் சுமார் 100-க்கும் மேற்பட்ட குடும்பங்கள் உள்ளன.
பெயர்க் காரணம்
இக்கிராமத்தில் நாணல் வகை புற்கள் அதிகமாக இருந்த காரணத்திணால் நாணல்சேரி என அழைக்கப்பட்டு, தற்போது "நாணச்சேரி" என அழைக்கப்படுகிறது.
அமைவிடம்:
திருவாரூர்-கும்பகோணம் நெடுஞ்சாலையில் 53.சிமிழி பேருந்து நிலையத்திலிருந்து வடக்கே 100.மீ. தொலைவில் அமைந்துள்ளது.
பகுப்பு:திருவாரூர் மாவட்டத்திலுள்ள கிராமங்கள்
தமிழக அருங்காட்சியகங்கள்
தமிழ்நாட்டில் தமிழக அரசின் தமிழ்நாடு அரசு தொல்லியல் துறையின் சார்பில் 14 மாவட்டங்களிலும் மற்றும் இதர துறைகளின் சார்பாகவும் மற்றும்  தனியார் துறையின் சார்பிலும்  33  அருங்காட்சியகங்கள் உள்ளது. அதன் விவரம்:
ஆதிக் உஸ் ஸமான்
ஆதிக் உஸ் ஸமான் (Atiq-uz-Zaman, பிறப்பு: 	சூலை 20 1975), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2000 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பெரும்பிளவு (நூல்)
ஆங்கிலேயா்களின் இந்தியாவின் பிரிவினை ( ISBN 9780195773408 ) குறித்து H. V. ஹோட்சனால் எழுதப்பட்ட ஆங்கில நூல் பெரும் பிளவு (The Great Divide: Britain-India-Pakistan) ஆகும். இந்த நூலை ஆக்ஸ்ஃபோர்டு பல்கலைக்கழகப் பதிப்பகம் வெளியிட்டது. இதன் முதற்பதிப்பு 1969 இல் வெளியானது.
வெளி இணைப்புகள்
பகுப்பு:1969 நூல்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஆங்கில நூல்கள்
செருமானியப் பன்னாட்டுப் பள்ளி, சென்னை
செருமானிய பன்னாட்டுப் பள்ளி, சென்னை (German International School Chennai) சென்னையின் புறநகர்ப்பகுதியான பாலவாக்கத்தில் பன்னாட்டு மாணவர்களும் பயிலுமாறு அமைந்துள்ள துவக்கப்பள்ளியும் இடைநிலைப் பள்ளியுமாகும். இந்தப் பள்ளி 2010ஆம் ஆண்டு சென்னையிலுள்ள செருமானிய கிளைத் தூதரகம் மற்றும் கோத்தே கழகத்தின் துணையுடன் நீலாங்கரையில் நிறுவப்பட்டது. பின்னர் பாலவாக்கத்திற்கு விரிவாக்கப்பட்டு 2014ஆம் ஆண்டிலிருந்து தங்குவிடுதி வசதியையும் அளிக்கத் துவங்கியுள்ளது. ஒன்றாவது வகுப்பிலிருந்து எட்டாவது வகுப்பு வரை செருமனியில் பின்பற்றப்படும் துரிங்கிய பாடத்திட்டத்தின்படியும் 9ஆவது, 10ஆவது வகுப்புகளில் பன்னாட்டளவில் பின்பற்றப்படும் பன்னாட்டு இடைநிலைக் கல்விக்கான பொதுச் சான்றிதழ் (IGCSE) பாடதிட்டத்தின்படியும் கல்வி வழங்கப்படுகின்றது. ஆங்கிலம், செருமன் இருமொழிகளில் கல்வி பயில்விக்கப்படுகின்றது.
மேற்சான்றுகள்
பகுப்பு:சென்னை பள்ளிகள் பகுப்பு:நனிசைவம்
அ. பாளையம்
'''அ. பாளையம்''' (பி: 1930) மலேசியாவில் எழுத்தாளர்களுள் ஒருவராவார். இவர் ஓய்வு பெற்ற மலேசிய வானொலி ஒலிபரப்பு அதிகாரியாவார்.
எழுத்துத் துறை ஈடுபாடு
1948 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் வானொலிக்காகச் சிறுகதைகள், கட்டுரைகள், கவிதைகள் ஆகியவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வானொலியில் ஒலிபரப்பாகியுள்ளன.தமிழகத்தின் "மஞ்சரி" இதழிலும் இவர் கட்டுரைகள் இடம் பெற்றுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1930 பிறப்புகள்
மல்லிகா (திரைப்படம்)
மல்லிகா 1957 ஆம் ஆண்டு வெளிவந்த இந்திய தமிழ்த் திரைப்படமாகும். ஜோசப் தளியத் ஜூனியர் இயக்கத்தில் வெளிவந்த இத்திரைப்படத்தில் ஜெமினி கணேசன், பத்மினி ஆகியோர் முக்கிய பாத்திரங்களில் நடித்திருந்தனர்.
திரைக்கதை
பர்மாவில் வர்த்தகம் செய்து கொண்டிருந்த ஒருவர் வியாபாரத்தில் நஷ்டம் ஏற்பட்டதனால் தன் குடும்பத்தோடு இந்தியாவுக்குத் திரும்புகிறார். வரும் வழியில் விமானம் விபத்துக்குள்ளாகி அவ்ரும் அவரது மனைவியும் உயிரிழக்கின்றனர். பெரிய மகள் கமலாவும் சிறிய மகள் பத்மாவும் உயிர் தப்புகிறார்கள். பத்மாவுக்குக் கண்பார்வை பாதிக்கப்படுகிறது. வாழ்க்கைச் செலவுக்கும், தங்கையின் சிகிச்சைக்குப் பணம் சேர்க்கவும் கமலா ஒரு நடனக் குழுவில் சேருகிறாள். பல இடங்களில் நடனமாடிப் புகழ் அடைகிறாள். வசதியான குடும்பத்தைச் சேர்ந்த மோகன் என்ற வாலிபனைக் கண்டு அவனை விரும்புகிறாள். அவள் நாட்டியக்காரி என்பதால் மோகனின் பெற்றோர் மோகன் அவளைத் திருமணம் செய்வதை விரும்பவில்லை. இதற்கிடையில் மோகனின் தந்தையை யாரோ கொலை செய்து விடுகிறார்கள். மோகன் கைது செய்யப்படுகிறான். அவனைக் காப்பாற்றுவதற்காக கமலா பழியைத் தான் ஏற்றுக் கொள்கிறாள். ஆனால் இறுதியில் உண்மை தெரியவந்து மோகன், கமலா ஒன்று சேருகிறார்கள். பத்மாவின் கண்பார்வையும் குணமடைகிறது.
நடிகர்கள்
இப்பட்டியல் தி இந்து நாளேட்டிலிருந்து தொகுக்கப்பட்டது.
தயாரிப்பு விபரம்
இந்தத் திரைப்படத்தை இயக்கிய ஜோசப் தளியத் ஜூனியருக்குச் சொந்தமான சிட்டாடல் பிலிம் கார்ப்பரேஷன் தயாரித்த முதல் திரைப்படம் இதுவாகும். வசனம் எழுதிய நாஞ்சில் ராஜப்பா உதவி இயக்குநராகவும் பணியாற்றினார். நடன ஆசிரியராக ஹீராலால் பணியாற்றினார்கள். அவருக்கு உதவியாக சின்னி, சம்பத் ஆகியோர் பணியாற்றினர். பிற்காலத்தில் நாயுடு ஹால் நிறுவனத்தைத் தொடங்கிய எம். ஜி. நாயுடு இத்திரைப்படத்தில் ஆடை வடிவமைப்பாளராகப் பணியாற்றினார்.
சான்றாதாரங்கள்
பகுப்பு:1957 தமிழ்த் திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:பத்மினி நடித்த திரைப்படங்கள் பகுப்பு:டி. ஆர். பாப்பா இசையமைத்த திரைப்படங்கள்
சத்யம் முறைகேடு வழக்கு
சத்யம் முறைகேடு வழக்கு (Satyam scandal) என்பது சத்யம் கணினி நிறுவனத்தின் முன்னாள் தலைவர் ராமலிங்கராஜூ தனது நிறுவனத்தின் வருவாய் அதிக அளவில் உள்ளதாக பல ஆண்டுகளாக மிகைப்படுத்தி கணக்கு காட்டிய வகையில் ரூபாய் 14,000 கோடி முறைகேட்டில் ஈடுபட்டதை ஒப்புக்கொண்டதை தொடர்ந்து, 7 சனவரி 2009இல் பொருளாதார குற்ற வழக்குப் பதிவு செய்யப்பட்டு கைது செய்யப்பட்டார். ..
தற்போது இந்நிறுவனம் மகேந்திரா குழுமத்துடன் இணைக்கப்பட்டு டெக் மகேந்திரா எனும் பெயரில் இயங்கி வருகிறது. . ..
வழக்கு
தற்போது இவ்வழக்கு ஐதராபாத், சி.பி.ஐ நீதிமன்ற விசாரணையில் உள்ளது.
இந்நிறுவனத்தின் தணிக்கை நிறுவனமான பிரைசுவாட்டர்ஹவுசுகூப்பர்சு (PricewaterhouseCoopers) இதுபோன்ற முறைகேடுகளில் ஏற்கனவே குற்றம்சாட்டப்பட்டவர்களாக இருந்தனர். இதன் இரு தணிக்கையாளர்களும் இந்திய சி.பி.ஐ ஆல் குற்றம் சாட்டப்பட்டனர்.